Илия Бешков
При гарвана

chitanka.info

— Добър ден, честита зима!

— 0, благодаря. Каква неочаквана любезност от човек!

— А какво общо имате вие със Светослав Минков — Гарвана?

— Той прилича на мен, но кръвни връзки нямаме.

— А какво вярно има в баснята за вас, лисицата и парчето сирене?

— Това се е случило с дядо ми — аз въобще не съм виждал сирене.

— Как прекарахте затъмняването?

— 0, то е повсеместно! Така е, щом сте си избрали бухала за символ на светлината…

— Как върви по вас зимната помощ?

— Ние сме благодарни на хората — по фронтовете все се намира нещо и за нас.

— Да ми кажете нещо за народния театър, Камарата, художествените изложби, брака, люб…

— Моля, моля! Вие всички питате за тези неща, а в същност не се интересувате от тях!

— Знаете ли новия виц за…

— Глупак!

— Можете ли да ми се доверите с нещо по политическото положение?

— С кого имам честта да разговарям?

— С един от сътрудниците на „Стършел“. Ние сме решили…

— Но щом не сте Едгар По, защо ми отнемате времето?…

„Стършел“ — 6 декември 1940

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.